  Наталья Тетерина 17-тӥ коньывуонэ 14 часын Удмурт кун университетлэн лыдӟетъюртаз удмурт но бесерман кылбурчилэн Михаил Федотовлэн вордскем дырысеныз 60 ар тырмонлы сӥзем пумиськон радъяськоз. Тӧршоры кылбурчилэсь палкышнозэ Анна Федотоваез ӧтизы. Ивортодэтъя «Удмуртия» агентстволы со сярысь вераз лыдӟиськонниысь Шаертодон, йӧскалык но финн-угор литературая ёзэтлэн кивалтӥсез Наталия Самсонова. Вераськонмес милям личной темалыгес ӧръяммы потэ: Михаил Федотов – яратоно воргорон, яратоно карт, атай, кыӵе вал со. Валамон, кылбуръёссэ но лыдӟом, кылбуретэз сярысь но вераськон луоз Наталия Самсонова, УдГУ-лэн лыдӟиськонниысьтыз Шаертодон, йӧскалык но финн-угор литературая ёзэтлэн кивалтӥсезРадъясь верамъя, та пумиськон студентъёс понна ортчоз. Озьы ик ужрадэ университетысь дышетӥсьёс пыриськозы.  Тодэ вайытом, Михаил Федотовез буре ваён ӝыт Удмурт кун филармониын ортчиз ни. Бесерман кылбурчилэн котырес лыдпусэзлы «Удмуртия» издательствоын солэн кылбуръёсыныз «Берытскыны вуоз дыры» бичет потӥз. Озьы ик элькунын интернет-акция ортчиз, Йӧскалык лыдӟетъюртын адӟытон ужа. Со сяна, кылбурчилэн вордскем палъёсаз бесерман лулчеберетъя фестиваль радъяськиз.  Тегъёс: Лулчеберет УдГУ Ижкар Литература Удмуртия буреваён кылбурет  